**Pastor Rafael Maldonado Motta** (født 9. mars 1985 i Maracay) er en venezuelansk Formel 1-fører som i 2014 kjører for Lotus. Han debuterte i Formel 1 i 2011 for Williams-teamet, som han kjørte for i tre sesonger. Før han kom til Formel 1 vant han GP2-mesterskapet i 2010. Da han tok sin første seier i Spanias Grand Prix 2012, fra sin første pole position, ble han også den første venezuelaneren til å vinne et Formel 1-løp.

Karriere
--------

### Formel Renault

Maldonados første erfaring med formelbilracing startet i Italia i 2003. Han konkurrerte i det italienske Formel Renault-mesterskapet med Cram Competition, og ble klassifisert på syvendeplass sammenlagt. Hans beste resultater var tre pallplasseringer og en pole position. Cram Competition deltok også i en runde av det tyske Formel Renault-mesterskapet på Oschersleben.

I 2004 kjørte Maldonado dobbelt program, hvor han deltok i både det italienske FR-mesterskapet, og også i Formel Renault Eurocup-mesterskapet, begge med Cram Competition. Han vant den italienske tittelen, med åtte seire og seks pole positions på sytten starter. I det europeiske mesterskapet ble han klassifisert på åttendeplass sammenlagt, med to seire. Maldonado deltok også i et løp i det nå nedlagte Formel Renault V6 Eurocup-mesterskapet på Spa-Francorchamps, hvor han kom på femteplass.

I november 2004 fikk Maldonado muligheten til å teste med Formel 1-teamet Minardi på Misano-banen i Italia. Teamets tidligere eier, Giancarlo Minardi, var tilstede under testen og kom med positive kommentarer om Maldonados prestasjoner.

### Italiensk F3000

I 2005 gikk Maldonado videre fra Formel Renault, men fikk ikke mulighet til å fullføre en hel sesong i noe mesterskap. Han kjørte fire løp i det italienske Formel 3000-mesterskapet med Sighinolfi Auto Racing, og fikk en løpsseier på Autodromo dell'Umbria og niendeplass sammenlagt. Han startet også i syv løp i det Spania-baserte World Series by Renault-mesterskapet, med en syvendeplass som beste resultat. Men hans deltakelse i WSR ble imidlertid skjemmet av en utestengelse på fire løp på grunn av farlig kjøring. Til tross for gulflagg unnlot han å redusere farten ved et ulykkessted i Monaco, og kjørte på og alvorlig skadet en løpsfunksjonær.

### Formel Renault 3,5-liter

Maldonado fikk i 2006-sesongen et sete i Formel Renault 3,5-liter med Draco Racing. Han kom på tredjeplass sammenlagt, med tre løpsseire, ytterligere seks pallplasseringer, og fem pole positions.

Maldonado kunne ha vunnet tittelen hvis det ikke hadde vært for at han ble diskvalifisert fra førsteplassen på Misano for et brudd på det tekniske reglementet. Draco Racingleverte inn en klage og resultatet i mesterskapet var midlertidige fram til Italias nasjonale ankeinstans for motorsport opprettholdt løpsledelsens avgjørelse under en høring i januar 2007. De femten tapte poengene ville ha vært nok til å flytte han opp fra tredje- til førsteplass i sammendraget, foran Alx Danielsson og Borja García.

### GP2

Maldonados prestasjoner i FR3,5 var nok til å tiltrekke seg interesse fra team i GP2-mesterskapet, og etter en vellykket test på slutten av 2006, signerte han en kontrakt med Trident Racing for 2007-sesongen. Han tok sin første seier allerede i Monaco, som bare var hans fjerde løp i mesterskapet. Han måtte imidlertid stå over de fire siste rundene i sesongen, etter at han brakk kragebeinet under trening, og han kom ikke blant de ti beste sammenlagt.

I 2008 gikk han til Piquet Sports-teamet. Midt i sesongen hadde han to pole position og to pallplasser. Sprintløpet i regnvær på Silverstone ble nærmest en farse for han. Han fikk stopp på bilen ved starten, fikk like etter en straff for å ha kjørt for fort i pitlane, ytterligere en straff for forbikjøring under gulflagg og krasjet inn i Adrián Vallés og Kamui Kobayashi på siste runde. Under hovedløpet i Ungarn startet han bak i feltet, men kjørte seg opp til en femteplass etter å ha blitt ute på banen lengre enn noen annen fører og kjørt en rekke raske runder på sine utslitte dekk. Fire pallplasseringer, inkludert en seier på Spa, på de siste seks løpene gjorde at han kom seg opp på femteplass i mesterskapet ved sesongslutt.

Maldonado kjører for ART Grand Prix under GP2-løpet på Istanbul Park i 2009.
For 2009-sesongen skrev han kontrakt med ART Grand Prix. Som en del av avtalen skulle han også kjøre tre runder av GP2 Asia-mesterskapet for teamet. Maldonado ble ofte overskygget av teamkameraten Nico Hülkenberg, som også vant mesterskapet det året, men Maldonado kom likevel på sjetteplass i sammendraget, og bidro til at ART tok tittelen som beste team. 

Maldonado kjørte i 2010 for Rapax-teamet sammen med Luiz Razia. Han tok mesterskapstittelen i den nest siste runden, på Monza. I løpet av sesongen vant han seks hovedløp på rad (fra Istanbul Park til Spa), og dette brakte hans totale antall seire i GP2 opp til 10, som også er rekord for GP2-mesterskapet. Maldonado avsluttet sesongen seksten poeng foran Barwa Addax' Sergio Pérez. Rapax vant også team-mesterskapet, fem poeng foran Barwa Addax.

### Formel 1

Maldonado var nevnt som en mulig kandidat for et sete i det nye Campos Meta-teamet for 2010. Campos' teamsjef Adrian Campos sa at Bruno Sennas teamkamerat kunne bli Pedro de la Rosa, Vitalij Petrov eller Maldonado, men teamets finansielle problemer og nye eiere endret situasjonen, og setet gikk til Karun Chandhok. Det ble deretter rapportert at Maldonado var nær ved å signere en avtale som test- og reservefører for teamet Stefan Grand Prix, som forsøkte å delta i 2010-sesongen etter at US F1 Team trakk seg ut og etterlot en mulig plass for et nytt team. Stefan fikk imidlertid ikke delta i F1 i 2010-sesongen.

#### Williams (2011–)

Mot slutten av 2010-sesongen ble Maldonado linket til Williams-teamet for 2011-sesongen, som erstatning for den tidligere GP2-mesteren og teamkameraten Nico Hülkenberg, sammen med Rubens Barrichello. Han deltok i testen for unge førere etter sesongslutt på Yas Marina Circuit i Abu Dhabi, hvor han kjørte for Williams og Hispania Racing (som var Campos-teamet under nytt navn). 15. november bekreftet Williams at Hülkenberg hadde blitt droppet fra teamet for 2011 og Maldonado ble deretter kunngjort som hans erstatter den 1. desember. I tillegg til sine prestasjoner på banen brakte Maldonado også med seg sponsormidler fra Venezuelas regjering (gjennom det statseide oljeselskapet PDVSA) til teamet.

##### 2011

Maldonado kjører for Williams i Malaysias Grand Prix 2011.
Maldonado måtte bryte sitt første løp, Australias Grand Prix 2011, på grunn av girkasseproblemer. I Malaysias Grand Prix 2011 kom han ikke til Q2 i kvalifiseringen og brøt igjen løpet. Han fullførte sitt første løp i Kinas Grand Prix 2011, på attendeplass. I Spanias Grand Prix 2011 kom han for første gang til Q3, og kvalifiserte til niende startposisjon. Han kom igjen til Q3 i Monaco, kvalifiserte på åttendeplass, og lå på sjetteplass i løpet med fem runder igjen da han kolliderte med Lewis Hamilton og måtte bryte løpet. Han kjørte så av banen i et svært regnvått Canadas Grand Prix. Han fortsatte med gode kvalifiseringer og svake løpsresultater i Storbritannia, Tyskland og Ungarn, inkludert en gjennomkjøringsstraff i det sistnevnte løpet for å ha kjørt for fort i pitlane. Under kvalifiseringen til Belgias Grand Prix var Maldonado innblandet i en hendelse med Lewis Hamilton på en innrunde etter at Hamilton presset seg forbi han mens begge var på en rask runde. Maldonado lot til å sveipe inn foran Hamilton mens de begge var på vei ned mot Eau Rouge. Maldonado fikk en gridstraff på fem plasse for sine handlinger, mens Hamilton fikk en reprimande. Men i løpet klarte Maldonado å ta sine første poeng i Formel 1 med en tiendeplass. Han tok imidlertid ikke flere poeng resten av sesongen, og klarte heller ikke å komme til Q3 flere ganger. Hans svake sesongslutt ble ytterligere forsterket i Abu Dhabi, hvor han kvalifiserte som nummer sytten, startet på 23. posisjon (etter en gridstraff på ti plasser for å ha brukt sin niende motor), fikk en gjennomkjøringsstraff og senere også en 30 sekunders tidsstraff etter løpet, begge for å ha ignorert blåflagg.

Maldonado avsluttet sesongen som nummer nitten i førermesterskapet, og 1. desember 2011 ble det bekreftet at han fortsatt skulle kjøre for Williams også i 2012-sesongen.

##### 2012

Maldonado kjører for Williams under Malaysias Grand Prix 2012.
Maldonado begynte 2012-sesongen for Williams med brasilianeren Bruno Senna som ny teamkamerat, etter at Senna hadde erstattet Rubens Barrichello. Han startet med å kvalifisere inn til åttende startposisjon til Australias Grand Prix 2012. I løpet kjørte han sterkt helt til han krasjet på siste runde mens han kjempet med Fernando Alonso om femteplassen. I Malaysia måtte Maldonado bryte mot slutten av løpet mens han lå an til poengplassering. Han fikk sesongens første poeng da han kom på åttendeplass i Kina. En punktering endte løpet hans i Bahrain. I Spania kvalifiserte Maldonado som nummer to, etter Lewis Hamilton. Maldonado ble senere flyttet opp til sin første pole position i Formel 1, etter at Hamilton ble ekskludert fra kvalifiseringsresultatene fordi han ikke hadde nok bensin igjen i bilen. Maldonado ble forbikjørt inn mot første sving av Fernando Alonso, men tok tilbake ledelsen etter den andre runden med pitstop. Han beholdt ledelsen etter de tredje pitstoppene, og kjørte inn til sin første Formel 1-seier foran Alonso og Kimi Räikkönen, og ble den første venezuelanske føreren på pallen i et Formel 1-løp.

I Monaco fikk han en gridstraff på ti plasser for å ha forårsaket en unngåelig kollisjon med Sergio Pérez i en treningsomgang, og en straff på ytterligere fem plasser for et ikke-planlagt bytte av girkasse. Dette betød at han startet i 24. og siste startposisjon. Han brøt løpet etter et krasj i begynnelsen av løpet, da han kjørte inn i Pedro de la Rosas HRT bakfra. I Canada kom han i mål på fjortendeplass. 

I Valencia kvalifiserte Maldonado inn til tredje startposisjon, men falt tilbake til femte etter starten og senere til tiende. Senere passerte Maldonado mange førere og lå på fjerdeplass mot slutten av løpet. På den nest siste runden kjempet han med McLarens Lewis Hamilton om tredjeplassen, men Hamilton tvang Maldonado av banen i sving 12 og da Maldonado kjørte inn på banen igjen kolliderte han med Hamilton i sving 13. Maldonado ødela frontvingen, men kunne fortsette og kom i mål på tiendeplass, mens Hamilton måtte bryte etter å ha krasjet inn i dekkbarrieren. Maldonado ga Hamilton skylda for hendelsen, men løpsledelsen så det annerledes og ga Maldonado en 20 sekunders tidsstraff, noe som flyttet han ned til en poengløs tolvteplass.

Resultater
----------

### Fullstendige GP2-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Trident Racing | BHR1. løpDNS | BHR2. løp16 | ESP1. løpRet | ESP2. løp17 | MON1. løp**1** | FRA1. løp10 | FRA2. løp8 | GBR1. løp7 | GBR2. løp2 | GER1. løp6 | GER2. løp4 | HUN1. løpRet | HUN2. løpRet | TUR1. løp  | TUR2. løp  | ITA1. løp  | ITA2. løp  | BEL1. løp  | BEL2. løp  | VAL1. løp  | VAL2. løp  | **11.** | **25** |
| 2008 | Piquet Sports | ESP1. løp**12** | ESP2. løpRet | TUR1. løpRet | TUR2. løpRet | MON1. løp**2** | MON2. løpRet | FRA1. løp3 | FRA2. løp7 | GBR1. løpRet | GBR2. løp15 | GER1. løp6 | GER2. løp17 | HUN1. løp*5* | HUN2. løp18 | EUR1. løp*2* | EUR2. løpRet | BEL1. løp3 | BEL2. løp*1* | ITA1. løp*2* | ITA2. løp4 |  | **5.** | **60** |
| 2009 | ART Grand Prix | ESP1. løp5 | ESP2. løp6 | MON1. løp8 | MON2. løp1 | TUR1. løp6 | TUR2. løp5 | GBR1. løp7 | GBR2. løp*1* | GER1. løpRet | GER2. løp9 | HUN1. løp4 | HUN2. løpRet | VAL1. løpDSQ | VAL2. løp8 | BEL1. løp4 | BEL2. løpRet | ITA1. løpRet | ITA2. løp15 | POR1. løp11 | POR2. løp20 |  | **6.** | **36** |
| 2010 | Rapax Team | ESP1. løp6 | ESP2. løp3 | MON1. løp2 | MON2. løp11 | TUR1. løp*1* | TUR2. løp6 | VAL1. løp*1* | VAL2. løp*4* | GBR1. løp1 | GBR2. løp4 | GER1. løp1 | GER2. løp20 | HUN1. løp*1* | HUN2. løpDSQ | BEL1. løp1 | BEL2. løpRet | ITA1. løpRet | ITA2. løpRet | ABU1. løp17 | ABU2. løp9 |  | **1.** | **87** |

#### Fullstendige GP2 Asia-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–09 | ART Grand Prix | CHN1. løp  | CHN2. løp  | UAE1. løpRet | UAE2. løpC | BHR11. løp  | BHR12. løp  | QAT1. løp  | QAT2. løp  | MYS1. løp7 | MYS2. løp2 | BHR21. løpRet | BHR22. løpRet | **15.** | **7** |

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | AT&TWilliams | WilliamsFW33 | CosworthCA2011 2,4 V8 | AUSRet | MALRet | CHN18 | TUR17 | ESP15 | MON181 | CANRet | EUR18 | GBR14 | GER14 | HUN16 | BEL10 | ITA11 | SIN11 | JPN14 | KORRet | INDRet | ABU14 | BRARet |  | **19.** | **1** |
| 2012 | AT&TWilliams | WilliamsFW34 | RenaultRS27 2,4 V8 | AUS131 | MAL191 | CHN8 | BHRRet | ESP**1** | MONRet | CAN13 | EUR12 | GBR16 | GER15 | HUN13 | BELRet | ITA11 | SINRet | JPN8 | KOR14 | IND16 | ABU5 | USA9 | BRARet | **15.** | **45** |
| 2013 | AT&TWilliams | WilliamsFW35 | RenaultRS27 2,4 V8 | AUSRet | MALRet | CHN14 | BHR11 | ESP14 | MONRet | CAN16 | GBR11 | GER15 | HUN10 | BEL17 | ITA14 | SIN11 | KOR13 | JPN16 | IND12 | ABU11 | USA17 | BRA16 |  | **18.** | **1** |
| 2014 | Lotus F1 | LotusE22 | Renault Energy F1-20141,6 V6 turbo hybrid | AUSRet | MALRet | BHR14 | CHN14 | ESP15 | MONDNS | CANRet | AUT12 | GBR17 | GER12 | HUN13 | BELRet | ITA14 | SIN12 | JPN16 | RUS18 | USA9 | BRA12 | ABURet |  | **16.** | **2** |
| 2015 | Lotus F1 | LotusE23 | Mercedes PU106B1,6 V6 turbo hybrid | AUSRet | MALRet | CHNRet | BHR15 | ESPRet | MONRet | CAN7 | AUT7 | GBRRet | HUN14 | BELRet | ITARet | SIN12 | JPN8 | RUS7 | USA8 | MEX11 | BRA10 | ABURet |  | **14.** | **27** |

**Noter til tabellen:**

* Note 1:  - Brøt løpet, men ble klassifisert ettersom han hadde fullført mer enn 90% av løpsdistansen.

Referanser
----------

1. ↑   Diario AS, AS.com athlete ID pastor\_maldonado/24348[Hentet fra Wikidata]
2. 1 2   Driver Database[Hentet fra Wikidata]
3. ↑  «Maldonado hits new high following win». *autosport.com*. Haymarket Publications. 14. mai 2012. Besøkt 5. juli 2012.
4. ↑  Italian Formula Renault Championship, 2003, besøkt 5. juli 1012.
5. ↑  2003 Participations in German Formula Renault, besøkt 5. juli 1012.
6. ↑  2004 Participations, besøkt 5. juli 1012.
7. ↑  2004 European Formula Renault standings, besøkt 5. juli 1012.
8. ↑  2004 Participations, besøkt 5. juli 1012.
9. ↑  «Minardi tests Maldonado at Misano» Arkivert 20. juli 2011 hos Wayback Machine. besøkt 5. juli 1012.
10. ↑  «Albers quick at Misano», besøkt 5. juli 1012.
11. ↑  2005 F3000 Participations, besøkt 5. juli 1012.
12. ↑  2005 WSR Participations, besøkt 5. juli 1012.
13. ↑  Maldonado handed ban after crash, *news.bbc.co.uk*, 25. mai 2005. Besøkt 5. juli 1012.
14. ↑  2006 WSR Participations, besøkt 5. juli 1012.
15. ↑  WSR 2006 Drivers' Championship, besøkt 5. juli 1012.
16. ↑  «Penalties hand victory to Vettel», besøkt 5. juli 1012.
17. ↑  «Danielsson confirmed as champion», besøkt 5. juli 1012.
18. ↑  «Maldonado confirmed at Trident», besøkt 5. juli 1012
19. ↑  «Injury forces Maldonado out». crash.net. 19. august 2007. Besøkt 5. juli 2012.
20. ↑  «Maldonado to race for ART in 2009». autosport.com. 10. november 2008. Besøkt 5. juli 2012.
21. ↑  «Driver changes aplenty in Dubai». crash.net. 4. desember 2008. Besøkt 5. juli 2012.
22. ↑  «Maldonado makes his point with GP2 crown». *Castrol Driver Rankings*. Autosport; Castrol. 16. september 2010. Arkivert fra originalen 14. mars 2016. Besøkt 5. juli 2012.
23. ↑  «GP2 Series (2005 - )». *Driver Database*. Besøkt 5. juli 2012.
24. ↑  «Campos insists his Formula 1 team will make 2010 grid». *news.bbc.co.uk*. BBC Sport. 12. januar 2010. Besøkt 5. juli 2012.
25. ↑  «Chandhok announced as HRT driver». *autosport.com*. Haymarket Publications. 4. mars 2010. Besøkt 5. juli 2012.
26. ↑  «Villeneuve set for Stefan seat fitting». *autosport.com*. Haymarket Publications. 27. februar 2010. Besøkt 5. juli 2012.
27. ↑  «New team Stefan GP have Formula 1 entry rejected». *news.bbc.co.uk*. BBC Sport. 11. mars 2010. Besøkt 5. juli 2012.
28. ↑  «Williams keep Rubens Barrichello but drop Nico Hulkenberg». *news.bbc.co.uk*. BBC Sport. 15. november 2010. Besøkt 5. juli 2012.
29. ↑  «Q&A with Williams' Pastor Maldonado». *formula1.com*. Formula One Administration. 1. desember 2010. Besøkt 5. juli 2012.
30. ↑  «Maldonado secures government backing». *crash.net*. Crash Media Group. 9. desember 2010. Besøkt 5. juli 2012.
31. ↑  «Pastor Maldonado Confirmed for 2012 with Valtteri Bottas as Reserve Driver». *WilliamsF1*. 1. desember 2011. Arkivert fra originalen 3. desember 2011. Besøkt 5. juli 2012.
32. ↑  «Lewis Hamilton loses Spanish pole because of rules on fuel». *BBC Sport*. BBC. 12. mai 2012. Besøkt 5. juli 2012.
33. ↑  «Williams's Pastor Maldonado takes landmark Spanish Grand Prix win». *BBC Sport*. BBC. 13. mai 2012. Besøkt 5. juli 2012.
34. ↑  «Monaco Grand Prix: Maldonado handed 10-place grid penalty». BBC. 26. mai 2012. Besøkt 5. juli 2012.
35. ↑  «Maldonado blames Hamilton for crash during the European Grand Prix». autosport.com. 24. juni 2012. Besøkt 5. juli 2012.
36. ↑  «Pastor Maldonado penalised for collision with Lewis Hamilton in European Grand Prix». *autosport.com*. Haymarket Publications. 24. juni 2012. Besøkt 5. juli 2012.

Eksterne lenker
---------------

* (en) Pastor Maldonado – kategori av bilder, video eller lyd på Commons Rediger på Wikidata

* (en) Pastor Maldonado – galleri av bilder, video eller lyd på Commons Rediger på Wikidata
* (en) Pastor Maldonado på Internet Movie Database Rediger på Wikidata
* (de) Pastor Maldonado – Munzinger Sportsarchiv Rediger på Wikidata

* (en) Pastor Maldonado – racing-reference.info Rediger på Wikidata

* (en) Pastor Maldonado – Driver Database Rediger på Wikidata

* (es) Pastor Maldonado – as.com Rediger på Wikidata
* Pastor Maldonado på Twitter Rediger på Wikidata

* Pastor Maldonado på Instagram Rediger på Wikidata

  

  


| Konstruktører og førere i Formel 1-mesterskapet i 2015 |
| --- |
| Mercedes | Red Bull | Williams | Ferrari | McLaren | Force India | Toro Rosso | Lotus | Marussia | Sauber |
| Hamilton Rosberg    | Ricciardo Kvjat    | Massa Bottas    | Räikkönen Vettel    | Button Alonso Magnussen   | Hülkenberg Pérez    | Verstappen Sainz    | Grosjean Maldonado    | Stevens Merhi Rossi   | Ericsson Nasr    |

Portal: Formel 1

|  |  |
| --- | --- |
| Oppslagsverk/autoritetsdata | Store norske leksikon **·** Munzinger (sport)
 |